Maavoimien näyttäviä kuvia harjoituksista on nähty harvoin.

Maavoimat harjoittelee parhaimmillaan suluttamista ja raivaamista Varkaudessa valtatiellä 23 Sarkamäellä tien parannuksen yhteydessä käytöstä poistetulla tieosuudella.

Harjoitus on kiinnostanut runsaasti yleisöä, kuten myös sieltä julkaissut kuvat. Kuvia on ollut esillä puolustusvoimien somekanavissa.

Maavoimien pioneerit harjoittelevat suluttamista ja raivaamista tieosuudella erityisesti 4.–5. syyskuuta.

Harjoituksessa testataan ja mitataan pioneerijoukkueen suluttamis- ja raivaamiskykyä mahdollisimman todenmukaisessa tilanteessa. Samalla mitataan aluerakentajan resurssien nopeaa käyttöön saamista suluttamisen valmistelutehtävissä. Harjoituksesta saatavaa tietoa hyödynnetään pioneeriaselajin valmiuden ja suorituskykyjen kehittämisessä.

– Kyseessä on harvinainen mahdollisuus harjoitella suluttamista ja raivaamista käytöstä poistuvalla valtatiellä. Kaluston suorituskyvyn testaaminen kestopäällystetyllä tiellä suuremmassa mittakaavassa on poikkeuksellista. Tämän kokeiluharjoituksen tavoitteena on antaa meille todenmukainen kuva siitä, miten suorituskykyvaatimuksemme vastaavat todellista kykyämme, toteaa pioneeritarkastaja eversti Matti Lampinen tiedotteessa.

Maavoimien joukkojen paluumatka voi ajoittaa vielä huomenna ajoittaista ruuhkaa Valtatiellä 5.

Lisää kuvia on maavoimien Facebookissa ja Twitterissä.

Maavoimat

Maavoimat

Maavoimat